1. Мәҡәлдең дауамын яҙығыҙ: *Белдең бер һүҙ – белерһең мең һүҙ.*
2. Телмәр эшмәкәрлегенең дүрт төрөн һанап китегеҙ?

**Яуап**: тыңлау,аңлау, уҡыу, һөйләү.

1. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)*

***Яуап****: иҫкергән һүҙҙәр.*

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә?

**Яуап:** эйә менән хәбәрҙең ярашыуы.

1. ***Йырлай алмам*** *һинең йәмдәреңде,*

***Йәшәй алмам*** *йырһыҙ, моғайын.*

*Сағылыңда үҫкән сихри моңло*

*Бер ҡурайың ғына* ***булайым****.* (Р.Сафин) Ҡылымдарҙы табып, затын билдәләгеҙ.

**Яуап**: йырлай алмам, йәшәй алмам, булайым – ҡылымдар, 1-се затта.

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала?

**Яуап**: мөнәсәбәт һүҙҙәр.

1. Тыныш билдәләрен ҡуйығыҙ, аңлатығыҙ: *ғилем ҡош - аҡыл ҡанат.* ***Яуап:*** һыҙыҡ ҡуйыла. Эйә менән хәбәр яраша.
2. *Болон сәскәләрен һыйпап үтәм,*

*Ҡапыл күрәм:алда балтырған.*

***Шул*** *үләндең исемен* ***әллә*** *нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ.

**Яуап:** шул – күрһәтеү алмашы, әллә – билдәһеҙлек алмашы.

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим).

**Яуап**: (автор тарафынан бирелгән тулыраҡ мәғлүмәт)

1. ***Көнөн*** *яуа,* ***төнөн*** *яуа,*

*Аҙна яуа бер тоташтан,*

*Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр нисек атала?

**Яуап**: Антонимдар.

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй?

**Яуап***: Хәбәр һөйләмдәр.* (Һөйләмдең грамматик нигеҙе була. Ул эйә менән хәбәрҙән тора. Грамматик нигеҙе бер баш киҫәктән дә торорға мөмкин)

1. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

**Яуап:** һыйыныр – ниндәй һорауына яуап бирә,сифат, яна торғайны – ни эшләй торғайны һорауына яуап бирә, ҡылым (хәбәр булып килә).

1. Өмөтләнәм **зәңгәр** һауаларҙан,

Өмөтләнәм **зәңгәр** күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм **яҡты** таңдарҙан,

Өмөтләнәм **ғорур** имәндәрҙән,

Өмөтләнәм **нескә** талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ.

**Яуап:** тамыр сифаттар,зәңгәр - күктең төҫөн, яҡты – таңдарҙың асыҡ, ғорур – кеше ғорурлығы менән, нескә – ҡыҙҙар нескәлеге,сафлығы менән сағыштыра.

1. Йомаҡтарҙың яуаптарын яҙығыҙ:

А)Өфөнөң уртаһында нимә тора?. Яуап: ф хәрефе тора.

Б) Дәрес аҙағы ни менән бөтә? (с хәрефе менән бөтә)

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә?

**Яуап**: йылғала 7 ҡош йөҙә ине (өс өйрәк, дүрт ҡаҙ), әтәс менән тауыҡ йөҙә белмәй.

1. ***Унлап, һигеҙләп*** һандарының төрөн билдәләгеҙ?

***Яуап:*** сама һандары.

1. Биш ***баш*** умарта, ете ***дана*** китап. Билдәләнгән һүҙҙәр нисек атала?

**Яуап**: Сама һандары.

17. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай?

**Яуап:** оҡшашлыҡ рәүештәре.

18. ***"Ҡурайҡайым еңел, көйө ауыр”*** тигәнде һеҙ нисек аңлайһығыҙ?

**Яуап: 1-се вариант: еңел һәм ауыр –** антонимдар.

**2-се вариант:** ҡурай үҫемлек,музыка ҡоралы – еңел,ә унан көй сығарып уйнарға өйрәнеү, уйнау – ауыр! ))

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала?**

**Яуап:** нығынған һүҙбәйләнештәр.

20. *Айыу майы һөртөү* – мәғәнәһен аңлатығыҙ.

**Яуап**: урлау, урлашыу.